સરકાર્યવાહ શ્રી ભૈય્યાજી જોશીએ જણાવ્યું હતું કે, અખિલ ભારતીય કાર્યકારી મંડળની બેઠકમાં ગ્રામવિકાસ અને કુટુંબ પ્રબોધનના વિષય પર વિચાર-વિમર્શ કરી કાર્ય કરવાની યોજના બનાવવામાં આવી છે. ગત કેટલાક સમયથી ગામ અને ખેડૂતો અનેક પ્રશ્ર્નો સામે ઝઝૂમી રહ્યાં છે. સંઘનો વિચાર છે કે ખેડૂતને સ્વાવલંબી બનાવવાની દિશામાં કાર્ય કરવું જોઈએ. ખેડૂતોના પ્રશ્ર્નોને સમજી તેને અનુકૂળ નીતિ સરકારે બનાવવી જોઈએ. બેઠકમાં કૃષિ અંગે પણ વિચાર કરવામાં આવ્યો છે. સંઘ ખેડૂતોને જૈવિક ખેતી તરફ વાળવાનો પ્રયાસ કરશે. સંઘે આ દિશામાં યોજનાઓ પણ બનાવી છે. તેઓએ જણાવ્યું હતું કે ખેડૂતોને આર્થિક રૂપે સક્ષમ બનાવવાની જરૂર છે. તેના માટે સરકારે ખેડૂતોને તેમના પાક.નું યોગ્ય મૂલ્ય મળી રહે તેવી નીતિ બનાવવી જોઈએ. તેઓએ જણાવ્યું હતું કે, ગ્રામવિકાસ ક્ષેત્રમાં કાર્ય કરવા માટે સંઘ ૩૦-૩૫ ઉંમરની યુવાવર્ગની વ્યક્તિઓને પોતાની સાથે જોડશે.